કચ્છમાં પ્રવાસીઓની સંખ્યા વધી રહી છે. જોકે કચ્છ કે ભૂજદર્શન સહેલાઈથી થઈ શકે તેવી કોઈ સગવડ ન હોઈ મુક્તજીવન સ્વામી સંસ્થાને પ્રવાસન હેતુ અર્થે ભૂજ નગરપાલિકાને ચાર વર્ષ પહેલાં એક નવી બસ ભેટમાં આપી હતી. જોકે આર.ટી.ઓ. વિભાગ અને પાલિકા વચ્ચેના ગજગ્રાહના કારણે આ બસ ટાઉનહોલના કમ્પાઉન્ડમાં ધૂળ ખાઇ રહી છે. નગરપાલિકા આ બસને સરકારી વાહન તરીકેનું ‘જી’ પાસિંગ કરાવવા ઇચ્છે છે, તો આર.ટી.ઓ. તેને કોમર્શિયલ વાહનનું પાસિંગ આપી રહ્યું છે. પાસિંગના અભાવે બસ ઓન રોડ થઈ શકતી નથી.